钦定古今图书集成/明伦汇编/氏族典/第295卷 > 《苏州府志》 > 章如旦
## 钦定古今图书集成/明伦汇编/氏族典/第295卷 > 《苏州府志》 > 章如旦

按《万姓统谱》：如旦字希周，咸淳进士，官至抚州佥判。
元兵围襄阳，得江万里书，言吕文焕降，泣不食者三
日，与安仁陈阳往信州，见提刑谢枋得，会枋得与张
练师议勤王，大喜。至弋阳，枋得入神庙卜，如旦曰：“今
国家大势如此，又何疑哉？为臣子者尽忠孝而已。”枋
得顾阳曰：“壮哉章希周。”及元兵围饶州，枋得屯兵安
仁，如旦率黄万全、曾和兵迎之。枋得至馀干后退，安
仁以如旦挟张孝忠待敌。既而饶州降，馀干亦降。元
兵攻安仁，至团湖，孝忠战死，如旦、万全败走，寻死。